LATVIJAS REPUBLIKAS MINISTRU KABINETS

2018. gada \_\_\_\_\_\_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_\_\_\_.§

**Grozījumi Ministru kabineta 2015. gada 27.  janvāra noteikumos Nr. 47 “Latvijas Republikas gaisa telpas izmantošanas atļaujas piešķiršanas kārtība starptautisko publisko tiesību subjektiem”**

*Izdoti saskaņā ar likuma "[Par aviāciju](https://likumi.lv/ta/id/57659-par-aviaciju" \t "_blank)"  
[40. panta](https://likumi.lv/ta/id/57659-par-aviaciju" \l "p40" \t "_blank) ceturto daļu*

Izdarīt Ministru kabineta 2015. gada 27. janvāra noteikumos Nr. 47 “Latvijas Republikas gaisa telpas izmantošanas atļaujas piešķiršanas kārtība starptautisko publisko tiesību subjektiem” (Latvijas Vēstnesis, 2015, 28. nr.) šādus grozījumus:

1. Aizstāt noteikumu tekstā vārdu “diena” (attiecīgā locījumā) ar vārdu “darbdiena” (attiecīgā locījumā).
2. Izteikt 2. un 3. punktu šādā redakcijā:

“2. Ārlietu ministrija izsniedz lidojumu atļauju publisko funkciju veikšanai paredzēto gaisa kuģu lidojumiem Latvijas Republikas gaisa telpā, izņemot Ziemeļatlantijas līguma organizācijas, tās dalībvalsts vai Eiropas Savienības dalībvalsts gaisa kuģus, ja to lidojumu mērķis atbilst šo noteikumu 7. punktā noteiktajiem kritērijiem.

3. Ziemeļatlantijas līguma organizācijas, tās dalībvalsts vai Eiropas Savienības dalībvalsts gaisa kuģiem, ja to lidojumu mērķis atbilst šo noteikumu 7. punktā noteiktajiem kritērijiem, piešķir lidojumu atļauju un apstiprina lidojuma plānu.”.

1. Aizstāt 5. punktā vārdu “septiņas” ar vārdu “ piecas”.
2. Izteikt noteikumu III. nodaļas nosaukumu šādā redakcijā:

“III. Ziemeļatlantijas līguma organizācijas, tās dalībvalsts vai Eiropas Savienības dalībvalsts gaisa kuģu lidojumu pieteikšana”.

1. Izteikt 7. punkta ievaddaļu šādā redakcijā:

“Ārlietu ministrijas izsniegtā lidojumu atļauja nav nepieciešama šādiem Ziemeļatlantijas līguma organizācijas, tās dalībvalsts vai Eiropas Savienības dalībvalsts gaisa kuģiem:”.

1. Svītrot 7.2. un 7.3. apakšpunktu.
2. Papildināt 7.4. apakšpunktu aiz vārda “lidojumiem” ar vārdiem un skaitli “(izņemot šo noteikumu 21. punktā minēto bīstamo izstrādājumu pārvadāšanai);”.
3. Izteikt 8. punktu šādā redakcijā:

“Ziemeļatlantijas līguma organizācija, tās dalībvalsts vai Eiropas Savienības dalībvalsts šo noteikumu 7. punktā minēto lidojuma mērķi norāda lidojumu plānā.”.

1. Svītrot 9. punktu.
2. Izteikt 10. punktu šādā redakcijā:

“10. Ārlietu ministrija nekavējoties nosūta Aizsardzības ministrijai un valsts aģentūrai “Civilās aviācijas aģentūra” (turpmāk – Civilās aviācijas aģentūra) šajos noteikumos paredzētajā kārtībā saņemto lidojumu atļaujas pieprasījumu (izņemot pieprasījumu par lidojumu atļauju šo noteikumu 21. punktā minēto bīstamo izstrādājumu pārvadāšanai, kuru nosūta saskaņā ar šo noteikumu VI nodaļu).”.

1. Svītrot 12. punktā vārdus “informē par gaisa telpas izmantošanu valsts akciju sabiedrību “Latvijas gaisa satiksme” un Nacionālos bruņotos spēkus”.
2. Papildināt 13. punktu aiz vārdiem “Latvijas gaisa satiksme” ar vārdiem “un pieprasījumā norādīto Latvijas Republikas civilās aviācijas lidlauka ekspluatantu.”.
3. Izteikt 22. punktu šādā redakcijā:

“22. Lai saņemtu lidojumu atļauju šo noteikumu 21. punktā minēto bīstamo izstrādājumu pārvadāšanai, starptautisko publisko tiesību subjekts diplomātiskā ceļā nosūta Ārlietu ministrijai lidojumu atļaujas pieprasījumu ne vēlāk kā septiņas darbdienas pirms gaisa kuģa plānotā lidojuma, izņemot šo noteikumu 22.¹ punktā minēto gadījumu.”.

1. Papildināt noteikumus ar 22.¹ punktu šādā redakcijā:

“22.¹ Ziemeļatlantijas līguma organizācija, tās dalībvalsts vai Eiropas Savienības dalībvalsts, lai saņemtu lidojumu atļauju šo noteikumu 21. punktā minēto bīstamo izstrādājumu pārvadāšanai, diplomātiskā ceļā nosūta Ārlietu ministrijai lidojumu atļaujas pieprasījumu ne vēlāk kā trīs darbdienas pirms plānotā gaisa kuģa lidojuma.”

1. Izteikt 23. un 24. punktu šādā redakcijā:

“23. Starptautisko publisko tiesību subjekts lidojumu atļaujas pieprasījuma 30. punktā (Piezīmes) iekļauj apliecinājumu, ka šo noteikumu 21. punktā minētie bīstamie izstrādājumi ir iesaiņoti un nostiprināti gaisa kuģī atbilstoši Starptautiskās Civilās aviācijas organizācijas dokumentā “Tehniskās instrukcijas bīstamu izstrādājumu drošai pārvadāšanai pa gaisu” (Doc 9284) noteiktajām prasībām.

24. Ārlietu ministrija nekavējoties nosūta Aizsardzības ministrijai un Civilās aviācijas aģentūrai šo noteikumu 22. un 22.1 punktā minēto pieprasījumu.”.

1. Svītrot 26. punktā vārdus “informē valsts akciju sabiedrību “Latvijas gaisa satiksme” un attiecīgo Latvijas Republikas civilās aviācijas lidlauka ekspluatantu par gaisa telpas izmantošanu šo noteikumu 21. punktā minēto bīstamo izstrādājumu pārvadāšanai un”.
2. Izteikt 28. punktu šādā redakcijā:

“28. Ārlietu ministrija, ņemot vērā šo noteikumu [26.](https://likumi.lv/ta/id/272092-latvijas-republikas-gaisa-telpas-izmantosanas-atlaujas-pieskirsanas-kartiba-starptautisko-publisko-tiesibu-subjektiem" \l "p26" \t "_blank) un [27. punktā](https://likumi.lv/ta/id/272092-latvijas-republikas-gaisa-telpas-izmantosanas-atlaujas-pieskirsanas-kartiba-starptautisko-publisko-tiesibu-subjektiem" \l "p27" \t "_blank) minētos atzinumus, šajos noteikumos noteiktajā kārtībā pieņem lēmumu par lidojumu atļaujas izsniegšanu vai atteikumu izsniegt lidojumu atļauju šo noteikumu [21. punktā](https://likumi.lv/ta/id/272092-latvijas-republikas-gaisa-telpas-izmantosanas-atlaujas-pieskirsanas-kartiba-starptautisko-publisko-tiesibu-subjektiem" \l "p21" \t "_blank) minēto bīstamo izstrādājumu pārvadāšanai un diplomātiskā ceļā ne vēlāk kā darbdienu pirms paredzētā lidojuma nosūta to starptautisko publisko tiesību subjektam. Nelabvēlīga lēmuma gadījumā Ārlietu ministrija par to informē Aizsardzības ministriju, Nacionālos bruņotos spēkus, Civilās aviācijas aģentūru un valsts akciju sabiedrību "Latvijas gaisa satiksme” un pieprasījumā norādīto Latvijas Republikas civilās aviācijas lidlauka ekspluatantu.”.

1. Svītrot 29. punktu.

Ministru prezidents M. Kučinskis

Aizsardzības ministrs R. Bergmanis